5ί9Π3ΐυΓβ ΝοΙ 


ΙοοβΙίοη: Α 16 θ| 5 , ΕΙΙίπιΚο 
ΤγροοΓθίϊο 

ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



13993 

ΤΕΥΧΟΣ ΔΕΥΤΕΡΟ 


Αρ 


.Φύλλου 1273 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Τροποποίηση άδειας Ιδιωτικού Σχολείου Δευτε¬ 
ροβάθμιας Εκπαίδευσης - Λυκείου. 

2 

Καθορισμός αμοιβής της Ανώνυμης Εταιρείας 
ΚέντροΤεκμηρίωσης και Κοστολόγησης Νοσοκο¬ 
μειακών Υπηρεσιών (ΚΕ.ΤΕ.Κ.Ν.Υ. Α.Ε.) για τις πα¬ 
ρεχόμενες υπηρεσίες της. 

3 

Αναγνώριση της Καρδιολογικής Κλινικής του Γε¬ 
νικού Νοσοκομείου Τρικάλων ως Κέντρου Εμφύ¬ 
τευσης Βηματοδοτών. 

4 

Έγκριση της αριθμ. 147/2018 απόφασης του 
Δημοτικού Συμβουλίου του Δήμου Λέσβου 
περί Ανασύστασης Διοικητικού Συμβουλίου του 
Ν.Π.Δ.Δ. «Σχολική Επιτροπή Β/θμιας Εκπαίδευσης 
Δήμου Λέσβου». 


ΑΠΟΦΑΣΕΙΣ 

Αριθμ. βαθμ. Προτερ. 50035/Ν1 (1) 

Τροποποίηση άδειας Ιδιωτικού Σχολείου Δευτε¬ 
ροβάθμιας Εκπαίδευσης - Λυκείου. 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Τις ισχύουσες διατάξεις του ν. 682/1977 (ΦΕΚ 244 / 
τ.Α'/01 -09-1977). 

2.Τις διατάξειςτης υποπαρ. Θ3 της παρ. Θ του άρθρου 
πρώτου του ν. 4093/2012 (ΦΕΚ 222/τ.Α'/12-10-2012) 
«Έγκριση Μεσοπρόθεσμου Πλαισίου Δημοσιονομικής 
Στρατηγικής... 2013-2016», όπωςτροποποιήθηκαναπότις 
διατάξειςτου άρθρου 30 του ν. 4111/2013 (ΦΕΚ 18/τ.Α7 
25-01-2013) «Συνταξιοδοτικές ρυθμίσεις... και άλλες επεί¬ 
γουσες διατάξεις» και όπως αντικαταστάθηκαν από τις 
διατάξεις του άρθρου πρώτου του ν. 4152/2013 (ΦΕΚ 
107/τ.Α'/9-5-2013) «Επείγοντα μέτρα εφαρμογής... και 
4127/2013»,τουάρθρου33τουν.4186/2013(ΦΕΚ193/τ.Α7 
17-09-2013) «Αναδιάρθρωση της Δευτεροβάθμιας Εκ¬ 
παίδευσης και λοιπές διατάξεις», της παρ. 3 του άρθρου 


έκτου του ν. 4218/2013 (ΦΕΚ 268/τ.Α710-12-2013) «Κύ¬ 
ρωση της Πράξης Νομοθετικού Περιεχομένου... και 
άλλες διατάξεις», του άρθρου 11 του ν. 4229/2014 (ΦΕΚ 
8/τ.Α') «Άδεια εγκατάστασης και λειτουργίας χώρου πα¬ 
ραστάσεων... και άλλες διατάξεις» και του άρθρου 48 
του ν. 4264/2014 (ΦΕΚ 118/τ.Α') «Άσκηση εμπορικών 
δραστηριοτήτων και άλλες διατάξεις». 

3. Την με αρ. 10135/18-11-2012 υπουργική απόφαση 
«Καθορισμός ποσού παραβολών και χρηματικών πο¬ 
σών για παρόχους ιδιωτικής εκπαίδευσης και κατάρτισης 
κατά την παρ. Θ του άρθρου πρώτου του ν. 4093/2012» 
(ΦΕΚ 3057/τ.Β718-11-2012), όπως τροποποιήθηκε και 
ισχύει μετηναρ. 34566/ΙΑ/12-03-2013 κοινή υπουργική 
απόφαση (ΦΕΚ 756/τ.Β703-04-2013). 

4. Την με αρ. 151678/ΙΑ/03-12-2012 υπουργική από¬ 
φαση «Καθορισμός απαιτούμενων δικαιολογητικών για 
τη χορήγηση και... ΝΠΔΔ» (ΦΕΚ 3324/τ.Β712-12-2012), 
όπως τροποποιήθηκε και ισχύει με την αρ. 84151/ΙΑ/ 

20- 06-2013 υπουργική απόφαση (ΦΕΚ 1584/τ.Β7 

21- 06-2013). 

5. Την με αρ. πρωτ. Φ.2.Α/113028/Δ5/14-08-2013 (ΦΕΚ 
139/τ.Β /28-01 -2014) απόφαση χορήγησης άδειας Ιδιω¬ 
τικού Σχολείου Δευτεροβάθμιας Εκπαίδευσης - Λυκείου 
στην εταιρεία «ΕΚΠΑΙΔΕΥΤΗΡΙΑ ΓΙΑΝΝΟΠΟΥΛΟΥ Α.Ε.». 

6. Την με αρ. πρωτ. ΔΑ/56238/12-10-2016 (236ης/ 
12-10-2016 συνεδρίασης του Δ.Σ.) απόφαση διατύπω- 
σηςγνώμηςτου ΕΟΠΠΕΠ. 

7. Την με αρ. πρωτ. 2804/23-02-2018 (αρ. πρωτ. 
ΥΠ.Π.Ε.Θ. 32695/Ν1/27-2-2018) αίτηση του νομίμου 
εκπροσώπου της εταιρείας «ΕΚΠΑΙΔΕΥΤΗΡΙΑ ΓΙΑΝΝΟ- 
ΠΟΥΛΟΥ ΑΝΩΝΥΜΗ ΕΤΑΙΡΕΙΑ». 

8. Το υπ' αριθ. 125/2016 π.δ. (ΦΕΚ 210/τ.Α75-11 -2016) 
διορισμού του Κωνσταντίνου Γαβρόγλου στη θέση του 
Υπουργού Παιδείας, Έρευνας και Θρησκευμάτων. 

9. Το γεγονός ότι δεν προκαλείται δαπάνη σε βάρος 
του κρατικού προϋπολογισμού από την παρούσα από¬ 
φαση, αποφασίζουμε: 

Τροποποιούμε την με αρ. πρωτ. Φ.2.Α/113028/Δ5/ 
14-08-2013 (ΦΕΚ 139/τ.Β /28-01 -2014) άδεια Ιδιωτικού 
Σχολείου Δευτεροβάθμιας Εκπαίδευσης - Λυκείου, ως 
προς τις αίθουσες διδασκαλίας, ως ακολούθως: 

Από το σχολικό έτος 2018-2019, χορηγούμε στην εται¬ 
ρεία «ΕΚΠΑΙΔΕΥΤΗΡΙΑ ΓΙΑΝΝΟΠΟΥΛΟΥ ΑΝΩΝΥΜΗ ΕΤΑΙ¬ 
ΡΕΙΑ», άδεια Ιδιωτικού Σχολείου Δευτεροβάθμιας Εκπαί- 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 273/10.04.2018 


δευσης-Λυκείου για τέσσερις (4) αίθουσες διδασκαλίας 
εκ των οποίων δύο (2) δυναμικότητας είκοσι πέντε (25) 
μαθητών έκαστη, μία (1) δυναμικότητας είκοσι (20) μα¬ 
θητών και μία (1) δυναμικότητας δεκαέξι (16) μαθητών. 
Επίσης για μία (1) αίθουσα πληροφορικής κοινής χρήσης 
με το Γυμνάσιο. 

Ο διακριτικός τίτλος άδειας ίδρυσης και λειτουργίας 
είναι: «Ιδιωτικό Λύκειο - ΥΑΝΝΟΡΟυΐΟδ 5ΈΗΟΟΕ 5.Α.). 

Το Λύκειο θα λειτουργήσει στην οδό Βασιλέως Γε¬ 
ωργίου Β' 39, στη Γλυφάδα, με νόμιμο εκπρόσωπο στο 
ΥΠ.Π.Ε.Θ. τον Γιαννόπουλο Χαράλαμπο. 

Η απόφαση αυτή ισχύει και για το σχολικό έτος 2017-2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 27 Μαρτίου 2018 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. Γ2δ/Γ.Π.οικ.249 87 (2) 

Καθορισμός αμοιβής της Ανώνυμης Εταιρείας Κέ¬ 
ντρο Τεκμηρίωσης και Κοστολόγησης Νοσοκο¬ 
μειακών Υπηρεσιών (ΚΕ.ΤΕ.Κ.Ν.Υ. Α.Ε.) για τις πα¬ 
ρεχόμενες υπηρεσίες της. 

ΟΙ ΥΠΟΥΡΓΟΙ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ - ΟΙΚΟΝΟΜΙΚΩΝ - ΥΓΕΙΑΣ 

Έχοντας υπόψη: 

Α) τις διατάξεις: 

1. του αριθμ. 73/2015 π.δ. (ΦΕΚ 116/Α') «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών», 

2. του άρθρου όγδοου, του ν. 4286/2014 (ΦΕΚ 194/Α') 
«Γενικές διατάξεις για τη δημιουργία συστήματος αμοιβών 
νοσοκομείων - σύσταση και καταστατικό της εταιρείας με 
την επωνυμία «Εταιρεία συστήματος αμοιβών νοσοκομεί¬ 
ων ανώνυμη εταιρεία» - Προσαρμογή στο Εθνικό Δίκαιο 
της Οδηγίας 2012/39/ΕΕ της επιτροπής της 26ης Νοεμ¬ 
βρίου 2012 για την τροποποίηση της Οδηγίας 2006/17/ 
ΕΚ και λοιπές διατάξεις», όπως έχει τροποποιηθεί με τις 
διατάξεις του άρθρου 66 τον ν. 4486/2017 (ΦΕΚ 115/Α'). 

3. του π.δ. 142/2017 (ΦΕΚ 181/Α') «Οργανισμός του 
Υπουργείου Οικονομικών». 

4. του π.δ. 121/2017 (ΦΕΚ 148/Α') «Οργανισμός του 
Υπουργείου Υγείας». 

5. τηςυπ' αριθ. Υ80/6-11-2017 απόφασηςτου Πρωθυ¬ 
πουργού «Ανάθεση αρμοδιοτήτων στον Αναπλ. Υπουργό 
Υγείας Παύλο Πολάκη» (ΦΕΚ 3904/Β'). 

6. της υπ' αριθ. 44549/Δ9.12193/9-10-2015 απόφασης 
του Πρωθυπουργού «Ανάθεση αρμοδιοτήτων στον Υφυ¬ 
πουργό Εργασίας, Κοιν. Ασφάλισης και Κοιν. Αλληλεγγύ¬ 
ης Αναστάσιο Πετρόπουλο» (ΦΕΚ 2169/Β'), όπως ισχύει. 

7. της υπ' αριθ. Υ29/8-10-2015 απόφασηςτου Πρω¬ 
θυπουργού «Ανάθεση αρμοδιοτήτων στον Αναπληρω¬ 
τή Υπουργό Οικονομικών Γεώργιο Χουλιαράκη» (ΦΕΚ 
2168/Β'). 


Β) Το αριθμ. πρωτ. 47/10-11-2015 έγγραφο της Ε.Σ.Α.Ν. 
Α.Ε. (νυν ΚΕ.ΤΕ.Κ.Ν.Υ. Α.Ε.) 

Γ)Την αριθμ. Β2β/Γ.Π.89833/5-12-17 βεβαίωση της Γενικής 
Δ/νσης Οικονομικών Υπηρεσιών του Υπουργείου Υγείας. 

Δ) Το γεγονός ότι από την εφαρμογή της Απόφασης 
αυτής προκαλείται πρόσθετη ετήσια δαπάνη σε βά¬ 
ρος των πιστώσεων του προϋπολογισμού του ΕΟΠΥΥ, 
στον ΚΑΕ 0674.03.00 «ΕΚΑΒ και λοιποί φορείς» ύψους 
768.000€ πλέον ΦΠΑ, αποφασίζουμε: 

1. Η αμοιβή της Α.Ε. «Κέντρο Τεκμηρίωσης και Κο¬ 
στολόγησης Νοσοκομειακών Υπηρεσιών» (ΚΕ.ΤΕ.Κ.Ν.Υ 
Α.Ε.) για τις υπηρεσίες που παρέχει στον Ε.Ο.Π.Υ.Υ. και 
στους Ασφαλιστικούς Φορείς όσον αφορά την ανάπτυ¬ 
ξη, λειτουργία και την επικαιροποίηση του Συστήματος 
Κοστολόγησης Νοσοκομειακών Υπηρεσιών (Συ.Κ.Ν.Υ.), 
καθορίζεται, για μεν τον Ε.Ο.Π.Υ.Υ., βάσει του αριθμού 
των μηνιαίως υποβληθέντων Κλειστών Ελληνικών Νο¬ 
σηλίων (Κ.Ε.Ν.) των δημοσίων νοσοκομείων και των 
ιδιωτικών κλινικών, για δε τους λοιπούς ασφαλιστικούς 
φορείς βάσει καταβολής εφάπαξ κατ'έτος αποζημίωσης. 

2. Ειδικότερα η αμοιβή αυτή ορίζεται κατ'έτος στο 
ποσό των ογδόντα λεπτών (0,80 €) του ευρώ ανά υπο- 
βληθέν, στον Ε.Ο.Π.Υ.Υ., Κ.Ε.Ν. (ϋ.Η.Ο.) πλέον του αναλο- 
γούντος Φ.Π.Α., με δυνατότητα αναπροσαρμογής. Για το 
σκοπό αυτό το ΚΕ.ΤΕ.Κ.Ν.Υ. Α.Ε. τιμολογεί τον Ε.Ο.Π.Υ.Υ. 
μηνιαίως, με βάση τα παρασχεθέντα από τον Ε.Ο.Π.Υ.Υ. 
στοιχεία επί των υποβληθέντων Κ.Ε.Ν. Εν συνεχεία ο 
Ε.Ο.Π.Υ.Υ. προβαίνει στην εξόφληση των υποβληθέντων 
τιμολογίων με την έκδοση των αντίστοιχων χρηματικών 
ενταλμάτων και αφού προβεί στις κατά νόμο κρατήσεις. 

Η εν λόγω δαπάνη βαραίνει τον προϋπολογισμό του 
Ε.Ο.Π.Υ.Υ. και ειδικότερα τους προβλεπόμενους Κ.Α.Ε. για 
μεταβιβάσεις προς φορείς Γενικής Κυβέρνησης. 

3. Για τους λοιπούς ασφαλιστικούς φορείς το εφάπαξ 
ποσό ορίζεται στις επτά χιλιάδες (7.000,00) ευρώ το χρό¬ 
νο, ανεξάρτητα από τον αριθμό των νοσηλειών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου 2018 

Οι Υπουργοί 

Υφυπουργός Εργασίας, 

Κοινωνικής Ασφάλισης 

και Κοινωνικής Αλληλεγγύης Οικονομικών 

ΑΝΑΣΤΑΣΙΟΣ ΠΕΤΡΟΠΟΥΛΟΣ ΕΥΚΛΕΙΔΗΣ ΤΣΑΚΑΛΩΤΟΣ 

Αναπληρωτής Υπουργός Αναπληρωτής Υπουργός 
Οικονομικών Υγείας 

ΓΕΩΡΓΙΟΣ ΧΟΥΛΙΑΡΑΚΗΣ ΠΑΥΛΟΣ ΠΟΛΑΚΗΣ 


Αριθμ. Γ2β/οικ.25396 (3) 

Αναγνώριση της Καρδιολογικής Κλινικής του Γε¬ 
νικού Νοσοκομείου Τρικάλων ως Κέντρου Εμφύ¬ 
τευσης Βηματοδοτών. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις των άρθρων 3 και 4 του ν. 1278/1982 

(ΑΊ05) «Για σύσταση Κεντρικού Συμβουλίου Υγεί¬ 
ας» όπως επαναφέρθηκαν σε ισχύ με το άρθρο 1 του 
ν. 2194/94 (Α'34) «Αποκατάσταση του Εθνικού Συστή¬ 
ματος Υγείας και άλλες διατάξεις». 

2. Τις διατάξεις του ν. 1397/1983 (Α' 143) «Εθνικό Σύ¬ 
στημα Υγείας». 

3. Τις διατάξεις του άρθρου 2 παρ. 2 του ν. 1471/1984 
(Α' 112) «Για τη ρύθμιση θεμάτων Νοσηλευτικών Ιδρυ¬ 
μάτων, Αγροτικών Ιατρείων και Υγειονομικών Σταθμών 
και άλλων συναφών διατάξεων». 

4. Τις διατάξεις του άρθρου 53 του ν. 2071/1992 (ΑΊ 23) 
«Εκσυγχρονισμός και Οργάνωση Συστήματος Υγείας». 

5. Τις διατάξεις του άρθρου 20 του ν. 2690/1999 (Α'45) 
«Κύρωση του Κώδικα Διοικητικής Διαδικασίας και άλλες 
διατάξεις». 

6. Τις διατάξεις του ν. 2920/2001 (Α' 131) Σώμα Επιθε¬ 
ωρητών Υπηρεσιών Υγείας και Πρόνοιας (Σ.Ε.Υ.Υ.Π.) και 
άλλες διατάξεις. 

7. Το π.δ. 73/2015 (ΑΊ 16) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

8. Το π.δ. 121/2017 (ΑΊ48) «Οργανισμός του Υπουρ¬ 
γείου Υγείας». 

9. Την αριθμ. Υ 25/6-10-2015 απόφαση (Β'2144) 
«Ανάθεση αρμοδιοτήτων στον Αναπληρωτή Υπουργό 
Υγείας». 

10. Την αριθμ. Υ4α/ οικ. 84050/18-6-2009 (ΒΊ295) 
απόφαση του Υπουργού Υγείας και Κοινωνικής Αλλη¬ 
λεγγύης «Καθορισμός όρων και προϋποθέσεων λειτουρ¬ 
γίας Κέντρων Εμφύτευσης Βηματοδοτών και Κέντρων 
Εμφύτευσης Απινιδωτών σε Νοσοκομεία και Ιδιωτικές 
Κλινικές». 

11. Την υπ' αριθμ. 18 απόφαση της 267ης /15-2-2018 
Ολομέλειας του ΚΕΣΥ με θέμα «Σχετικώς με την αναγνώ¬ 
ριση της Καρδιολογικής κλινικής του Γ.Ν. Τρικάλων ως 
Κέντρου Εμφύτευσης Βηματοδοτών». 

12. Την αριθμ. Γ2β/οικ.25392/27-3-2018 απόφαση 
αποδοχής από τον Αναπληρωτή Υπουργό Υγείας. 

13. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Την αναγνώριση της Καρδιολογικής Κλινικής του Γε¬ 
νικού Νοσοκομείου Τρικάλων ως Κέντρου Εμφύτευσης 
Βηματοδοτών. 

Την έγκριση των ιατρών Πλατογιάννη Δημήτριου και 
Λάσχου Βασιλείου ως εμφυτευτών Βηματοδοτών στο ως 
άνω Κέντρο Εμφύτευσης Βηματοδοτών. 

Η λειτουργία του Κέντρου διακόπτεται όταν συντρέ¬ 
χουν οι προϋποθέσεις που αναφέρονται στην παρ. ΣΤ της 
υπ' αριθμ. Υ4α/οικ. 84050/18-6-2009 (Β' 1295) υπουργι¬ 
κής απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2018 

Ο Αναπληρωτής Υπουργός 

ΠΑΥΛΟΣ ΠΟΛΑΚΗΣ 


Αριθμ. 19306 _ (4) 

Έγκριση της αριθμ. 147/2018 απόφασης του 
Δημοτικού Συμβουλίου του Δήμου Λέσβου 
περί Ανασύστασης Διοικητικού Συμβουλίου του 
Ν.Π.Δ.Δ. «Σχολική Επιτροπή Β/θμιας Εκπαίδευ¬ 
σης Δήμου Λέσβου». 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 6, 65,103 παρ. 2 και 280 
του ν. 3852/2010 (ΦΕΚ 87 Α') «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης-Πρό- 
γραμμα Καλλικράτης». 

2. Τις διατάξεις του π.δ/τος 143/2010 «Οργανισμός της 
Αποκεντρωμένης Διοίκησης Αιγαίου». 

3. Τις διατάξεις του άρθρου 28 και 28Α του ν. 4325/2015 
«ΕκδημοκρατισμόςτηςΔιοίκησης- Καταπολέμηση γρα¬ 
φειοκρατίας και Ηλεκτρονική Διακυβέρνηση. Αποκατά¬ 
σταση αδικιών και άλλες διατάξεις». 

4. Την υπ' αριθμ. 14192/15-5-2017 (ΦΕΚ 250/τ.Υ.Ο.Δ.Δ./ 
26-5-2017) απόφαση του Υπουργού Εσωτερικών περί 
διορισμού του Νικολάου θεοδωρίδη ως Συντονιστή της 
Αποκεντρωμένης Διοίκησης Αιγαίου. 

5. Τις διατάξειςτων άρθρων 240 και 243 του ν. 3463/2006 
«Κώδικας Δήμων και Κοινοτήτων», όπως ισχύουν. 

6. Τις διατάξεις του άρθρου 16 παρ. 2 του ν. 4147/2013 
«Κύρωση της από 31.12.2012 Πράξης Νομοθετικού Περι¬ 
εχομένου "Ρυθμίσεις κατεπειγόντων θεμάτων αρμοδιότη¬ 
τας των Υπουργείων Εσωτερικών, Εργασίας, Κοινωνικής 
Ασφάλισης και Πρόνοιας, ΔημόσιαςΤάξης και Προστασίας 
του Πολίτη, της Γενικής Γραμματείας της Κυβέρνησης και 
του Υπουργού Επικράτειας" και άλλες διατάξεις». 

7. Την αριθμ. 8440/2011 (ΦΕΚ 318/Β725-02-2011) από¬ 
φαση του Υπουργού Εσωτερικών, Αποκέντρωσης και 
Ηλεκτρονικής Διακυβέρνησης με θέμα: «Καθορισμός 
λειτουργίας των Σχολικών Επιτροπών και ρύθμιση οι¬ 
κονομικών θεμάτων αυτών». 

8. Την αριθμ. οικ. 1940/2018 (ΦΕΚ 310/Β702-02-2018) 
απόφαση του Υπουργού Εσωτερικών με θέμα: «Τροπο¬ 
ποίηση της αριθμ. 8440/2011 (Β' 318) υπουργικής από¬ 
φασης "Καθορισμός λειτουργίας των σχολικών επιτρο¬ 
πών και ρύθμιση οικονομικών θεμάτων αυτών"». 

9. Την αριθμ. 461/2011 (ΦΕΚ 1959/Β702-09-2011) από¬ 
φαση του Δημοτικού Συμβουλίου του Δήμου Λέσβου με 
θέμα: «Συγχώνευση σχολικών επιτροπών των πρώην «Κα- 
ποδιστριακών» Δήμων Αγιάσου, Αγίας Παρασκευής Γέρας, 
Ερεσού - Αντίσσης, Ευεργέτουλα, Καλλονής Λουτροπόλε- 
ως Θερμής, Μανταμάδου, Μήθυμνας, Μυτιλήνης, Πέτρας, 
Πλωμαρίου και Πολυχνίτου σε ένα νέο, ενιαίο Νομικό 
Πρόσωπο Δημοσίου Δικαίου με την επωνυμία «ΣΧΟΛΙΚΗ 
ΕΠΙΤΡΟΠΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΔΗΜΟΥ 
ΛΕΣΒΟΥ» του νέου «Καλλικρατικού» Δήμου Λέσβου. 

10. Την αριθμ. 147/2018 απόφαση του Δημοτικού 
Συμβουλίου του Δήμου Λέσβου με θέμα: «Ανασύσταση 
Διοικητικού Συμβουλίου του Ν.Π.Δ.Δ. "Σχολική Επιτροπή 
Β/θμιας Εκπαίδευσης Δήμου Λέσβου"». 

11. Την αριθμ. πρωτ. 14813/28-03-2018 βεβαίωση της 
Δ/νσης Οικονομικών Υπηρεσιών του Δήμου Λέσβου. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 273/10.04.2018 


12. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του προϋπο¬ 
λογισμού του Δήμου Λέσβου, αποφασίζουμε: 

Εγκρίνουμε την αριθμ. 147/2018 απόφαση του Δη¬ 
μοτικού Συμβουλίου του Δήμου Λέσβου αναφορικά με 
την τροποποίηση της αριθμ. 461/2011 (ΦΕΚ 1959/Β7 
02-09-2011) απόφασηςτου Δημοτικού Συμβουλίου του 
Δήμου Λέσβου περί «Συγχώνευσης σχολικών επιτροπών 
των πρώην «Καποδιστριακών» Δήμων Αγιάσου, Αγίας 
Παρασκευής Γέρας, Ερεσού-Αντίσσης, Ευεργέτουλα, 
Καλλονής Λουτροπόλεως Θερμής, Μανταμάδου, Μή- 
θυμνας, Μυτιλήνης, Πέτρας, Πλωμαρίου και Πολυχνίτου 
σε ένανέο, ενιαίο Νομικό Πρόσωπο Δημοσίου Δικαίου με 
την επωνυμία “ΣΧΟΛΙΚΗ ΕΠΙΤΡΟΠΗ ΔΕΥΤΕΡΟΒΑΘΜΙΑΣ 
ΕΚΠΑΙΔΕΥΣΗΣ ΔΗΜΟΥ ΛΕΣΒΟΥ” του νέου «Καλλικρα- 
τικού» Δήμου Λέσβου», κατά το μέρος που αφορά τη 
ΔΙΟΙΚΗΣΗ του Νομικού Προσώπου ως εξής: 

«ΔΙΟΙΚΗΣΗ:Το Νομικό Πρόσωπο διοικείται από δεκα- 
πενταμελές (15) Διοικητικό Συμβούλιο που θα ορισθεί 
από το Δημοτικό Συμβούλιο και θα αποτελείται από: 

1) Επτά [7] μέλη αιρετοί έκτων οποίων οι δύο ορίζο¬ 
νται από την μειοψηφία του δημοτικού συμβουλίου, με 
ισάριθμους αναπληρωτές. 


2) Πέντε [5] Διευθυντές εκ των πέντε αρχαιοτέρων 
των σχολικών μονάδων δευτεροβάθμιας εκπαίδευσης 
Λέσβου, με ισάριθμους αναπληρωτές. 

3) Δύο [2] εκπροσώπους της αντίστοιχης ένωσης γονέ¬ 
ων, εφόσον υπάρχει τέτοιος σύλλογος και στην περίπτω¬ 
ση που δεν υπάρχει ένωση γονέων, δύο εκπροσώπους 
των υφιστάμενων συλλόγων γονέων, κατά προτεραιό¬ 
τητα μεγέθους σχολικής μονάδας δευτεροβάθμιας εκ¬ 
παίδευσης, με ισάριθμους αναπληρωτές. 

4) Ένα [1 ] εκπρόσωπο της μαθητικής κοινότητας δευ¬ 
τεροβάθμιας εκπαίδευσης κατά προτεραιότητα μεγέ¬ 
θους σχολικής μονάδας, με τον αναπληρωτή του. 

Η θητεία των μελών του Διοικητικού Συμβουλίου ακο¬ 
λουθεί τη θητεία του Δημοτικού Συμβουλίου και λήγει 
με την εγκατάσταση του νέου Διοικητικού Συμβουλίου.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 28 Μαρτίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΘΕΟΔΩΡΙΔΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί>ίτΐ35ί6ΐ·.0ΐ(4>6ί.αΓ 












